BREAKING Prezența la vot la ora 17:00: La europarlamentare – 35,07%, la referendum – 29,11%. Mobilizare uriașă în marile orașe, demobilizare în mediul rural

La ora 17:00, prezența la vot era de 35,07% la alegerile europarlamentare și de 29,11% la referendum, potrivit BEC. Românii au ieșit la vot în număr semnificativ mai mare decât la alegerile parlamentare din 2016, când la aceeași oră se înregistra o prezență de 30,7% (când prezența finală a fost de 39,49%), și se apropie rapid de prezența de la localele din 2016 de 35,3% (când prezența finală a fost de 48,43%).

La referendumul declanșat de președintele Iohannis, prezența la ora 17:00 a fost de 29,11% și a depășit deja prezența la referendumul pentru familie de anul trecut, desfășurat în două zile (20,41%). Pragul de validare este de 30%, care va fi atins în curând.

La ora 17.00 a crescut diferența dintre votul în urban (3,72 milioane) și votul în rural (2,68 milioane).

Bucureștiul e pe locul 5 în clasamentul prezenței, cu 676.793 de voturi (37,61%).

Detalii vot ora 17.00:

Au votat în total 6.407.908 de români, dintre care 19.411 cu urna mobilă.

Județele fruntașe sunt Ilfov, Cluj, Sibiu, Brașov și București

Județele codașe sunt Vaslui, Ialomița, Călărași, Botoșani, Satu Mare